Minksaken

Minksaken er en sak om beordring av avliving av mink i Danmark under covid-19-pandemien. Den er resultatet av at Regjeringen Mette Frederiksen den 3. november 2020, på bakgrunn av en risikovurdering utarbeidet av Statens Serum Institut, besluttet å utstede en ordre, som manglet lovhjemmel, om å avlive alle mink i Danmark.

I risikovurderingen vurderte Statens Serum Institut at «På grunn av de endringer som opptrer i spike-proteinet i flere av minkvariantene av virus, er det risiko for at vaksiner som er rettet mot spike-proteinet ikke vil gi optimal beskyttelse mot de nye virusene,» med henvisning til et foreløpig forsøk med en virusvariant, av instituttet kalt cluster 5. Som konklusjon vurderte instituttet at «En fortsatt minkavl under en igangværende covid-19-epidemi innebærer en betydelig risiko for folkehelsen, herunder for mulighetene for å forebygge covid-19 med vaksiner.» Beslutningen om å avlive alle mink ble bakket opp av instituttets faglige direktør, og den var ifølge den faglige direktør «en naturlig konsekvens av risikovurderingen». I instituttets høringssvar til lovforslag L 77 - 2020-21 understreker instituttet at det ikke er de som har foreslått avliving av mink.

Beslutningen ble utmeldt på statsministerens pressemøte den 4. november 2020, og ordren om å avlive alle mink ble utstedt til minkavlerne i skriftlig form den 6. november 2020. At pålegget, tildeling av tempobonus mv. manglet hjemmel og derfor ikke var lovlige, ble kunngjort for pressen og Folketinget etter 7. november 2020. I Justisdepartementets to merknader vedrørende saksbehandlingen, vurderte Justisdepartementet, at prosessen er kritikkverdig og et uttrykk for «tilsidesettelse av grunnleggende forvaltningsrettslige normer". Det er slått fast at inngrep i borgernes rettsforhold uten hjemmel, kan sees på som et problem i forhold til grunnloven. Om møtet den 3. november 2020 hvor regjeringens øverste minister og andre tok beslutningen om å beordre alle mink avlivet, skriver Miljø- og Fødevareministeriet i sin redegjørelse vedrørende manglende lovhjemmel, at "Spørsmålet om hjemmel om avliving ble ikke tatt opp på møtet. På den annen side diskuteres spørsmålet om tillatelse til midlertidig eller permanent nedleggelse av yrket og økonomisk kompensasjon i den forbindelse."
 
Den 23. april 2021 nedsatte Folketinget en granskningskommisjon om saken om avliving av mink eller Minkkommissionen, for å undersøke minksaken. I tillegg har Folketinget gjennomført en advokatundersøkelse av politiets handlingsplan i minksaken, og en undersøkelse om nedgravingen av avlivede mink.

Bakgrunn 
Mens antallet av registrerte smittede med COVID-19 generelt sank utover sommeren, oppsto et nytt problem i forbindelse med COVID-19, nemlig den såkalte "cluster 5"-mutation. I juni 2020 ble det konstatert smitte hos mink på en farm i Sindal, Nordjylland. Sykdommen fantes også blant personer på minkfarmen og blant beboere på Vendelbocentret i Hjørring. Det var på dette tidspunktet ikke mulig å si om minkene hadde smittet mennesker eller omvendt. Da det ikke var noen sykehusinnleggelser i forbindelse med denne smittekilden, kunne det tyde på en relativ mild infeksjon.
På grunn av smitten blev besetningen avlivet. Senere ble flere danske minkfarmer også rammet. Den 18. september 2020 dreide det seg om i alt 19 stykker. I november 2020 var tallet vokst til 216 smittede, danske minkfarmer.

Forløp 
Den 4. november 2020 meldte regjeringen at av hensyn til folkehelsen skulle alle minkbesetninger i Danmark avlives. Denne beslutning var i strid med grunnloven, da det ikke var lovhjemmel for å kreve avliving av mink utenfor smittesonene. Etter flere møter i Folketinget konstaterte fødevareminister Mogens Jensen, at som følge av minksaken var det ikke flertall for at han fortsatte som minister, så han leverte sin avskjedssøknad 18. november 2020. Den manglende lovhjemmel førte til at massemediene hyppig omtalte saken som en skandale.

Avlivingen av mink og nedlukking av Nordjylland 
4. november meddelte statsminister Mette Frederiksen (S), at alle mink i Danmark skulle avlives. Ifølge hennes opplysninger utgjorde minkavl en risiko for folkehelsen i Danmark, da COVID-19 hadde mutert til en virus kalt Cluster-5. Statsministeren henviste til at myndighetene fryktet, at en kommende vaksine ikke ville virke, og at Danmark i verste fall kunne bli utgangspunktet for en ny pandemi, slik som Wuhan var det tidligere på året.

Mette Frederiksen uttalte:

Kåre Mølbak, faglig direktør i Statens Serum Institut uttalte:

5. november lukket Mette Frederiksen syv kommuner i Region Nordjylland, nemlig Brønderslev, Hjørring, Frederikshavn, Læsø, Jammerbugt, Vesthimmerland og Thisted. Disse fikk de samme restriksjonene som var landsdekkende året før. Likevel ville det bli noe annerledes da innbyggerne ble anbefalt å heller ikke krysse kommunegrensene.

9. november er vurderingen av mutasjonenes betydning for fremtidige vaksiner ferdig. Det var denne vurderingen som regjeringen ba Lægemiddelstyrelsen om å gjøre dagen etter vedtaket om å avlive alle landets mink. I vurderingen konkluderer Lægemiddelstyrelsen at:

Tidslinje 
 17. juni 2020: Fødevarestyrelsen registrerer koronasmitte med COVID-19 på en minkfarm i Nordjylland.
 20. juni 2020: Fødevarestyrelsen opplyser om at enda en minkfarm har koronasmitte.
 22. juni 2020: Antallet av smittede minkfarmer stiger til 120.
 1. oktober 2020: Fødevareminister Mogens Jensen (S) opplyser, at 100 minkbesetninger skal avlives.
 2. november 2020: Statens Serum Institut sender ut et notat med en beskrivelse av det foreløpige forsøket med virusvarianten som ble kalt  cluster 5, og et notat med en beskrivelse av de hele genomsekvenser som er foretatt av SARS-CoV-2 virus fra mink og mennesker.
 3. november 2020: På regjeringens koordineringsmøte, hvor blant annet statsministeren, finansministeren, utenriksministeren, skatteministeren, sundheds- og ældreministeren og fødevareministeren deltar, treffes beslutningen om at alle mink skal avlives. "Beslutningen følger ikke de to innstillingene i materialet, men følger målet i en operasjonsplan (BN 284). Operasjonsplanen var bilag til coveret." "I aktdetaljene er planen kalt ”Nødplan”."
 4. november 2020: Statsminister Mette Frederiksen holder pressekonferanse og meddeler at alle mink skal avlives samt at "så iværksættes der nu en nødplan for aflivning, som håndteres i regi af Den nationale operative stab under politiets kommando og med bistand fra Forsvaret, fra Beredskabsstyrelsen og fra Hjemmeværnet."
 5. november 2020: "kl. 08.00 blev der holdt møde i NOST. Alle mødedeltagere var – eller blev – klar over, at der ikke var lovhjemmel til at udrulle beslutningen."
 6. november 2020: "BN 284 iværksættes (...) kl. 18.06." Brevet med ordren om at alle mink i landet skal aflives og udlovningen af tempobonus, sendes til minkavlerne.
 16. november 2020: S, RV, SF, EL og ALT inngår en politisk avtale for å skaffe lovhjemmel for å kunne kreve mink utenfor smittesonene avlivet, utbetale tempobonus samt forby minkhold midlertidig.
 18. november 2020: Mogens Jensen (S) meddeler sin avgang fra regjeringen. Folketinget mottar Sundheds- og Ældreministeirets redegjørelse vedrørende helsefaglig grunnlag samt Miljø- og Fødevareministeriets redegjørelser vedrørende manglende lovhjemmel og valg av strategi.
 5. desember 2020: Lekkede e-poster viser at deler av Miljø- og Fødevareministeriets pressemeldinger den 10. november 2020, ble styrt fra Statsministerens kontor.
 7. desember 2020: Advokat og tidligere visedirektør i Fødevarestyrelsen Tage Siboni vurderer om det var hjemmel til å beordre mink avlivet utenfor de definerte smittesonene, med henvisning til formålsbestemmelsen i paragraf 1 i Dyreholdsloven. Fødevarestyrelsen mener ikke at dette er tilfellet. Styrelsen konkluderer at det verken ut fra et veterinær- eller proporsjonalitetssynspunkt vil være mulig å utvide sonene til å dekke hele landet.
 10. desember 2020: Et politisk flertall blir enige om å få etablert en ny undersøkelsesform kalt en granskingskommisjon, samt å få minksaken undersøkt ved hjelp av en slik kommisjon.
 17. desember 2020: Et lekket internt referat fra møtet med koordineringsutvalget den 3. november 2020, omtaler regjeringens beslutning som "nedleggelse av yrket".
 21. desember 2020: Folketinget vedtar lovforslag L 77, som gjennomfører den politiske avtalen av 16. november 2020. Det foreløpige oppdraget for en granskingskommisjon som skal granske minksaken fastsettes.
 25. januar 2021: S, V, RV, SF og LA inngår en politisk avtale om å skaffe lovhjemmel til erstatning, kompensasjon mv. til minkoppdretterne og sekundær yrker.
 28. januar 2021: Borgerforslag om å stille Mette Frederiksen for en riksrett, oppnår støtte fra mer enn 50.000 innbyggere. "Mette Frederiksen skal redegøre for den manglende hjemmel til at aflive sunde og raske mink inklusive avlsdyr" står der i borgerforslaget.
 27. april 2021: Folketinget vedtar lovforslag L 206, som gjennomfører den politiske avtalen av 25. januar 2021.
 8. oktober 2021: Etterforskning av politiets handlingsplan i minksaken og etterforskningen av gravlegging av drept mink er avsluttet.

Kritikk av regjeringen

Beslutningen 
Regjeringen er i ettertid blitt kritisert for sin håndtering og beslutning. Særlig de borgerlige reagerte med kritikk, og i etterkant kritiserte også media og regjeringens støttepartier, håndteringen.

Det viktigste av kritikkpunktene var at regjeringen beordret all mink i Danmark drept uten lovhjemmel og at regjeringen med sin påfølgende handling brakte minkoppdretterne inn i en usikker rettssituasjon. Statsministeren har på bakgrunn av dette, og Miljø- og Fødevareministeriets uttalelse av 18. november 2020 som sier at det ikke var hjemmel for å pålegge avliving av mink utenfor smittesonene, beklaget prosessen, men fastholdt at det var velbegrunnet fra et helseperspektiv å drepe all mink.

Et annet kritikkpunkt var at det ikke var tilstrekkelig faglig bakgrunn for å ta avgjørelsen, og at danske og utenlandske eksperter burde hatt tilgang til data og prøvebeskrivelser. Statens Serum Institut hadde i sitt høringssvar til lovforslag L 77 - 2020-21 understreket at instituttet ikke hadde foreslått avlivingen av mink, og som et møtereferat viste, at instituttet den 2. november hadde skissert en modell som lot avlsdyrene overleve.

Enhedslisten uttrykte kritikk av regjeringen i forhold til strategiskiftet i juli 2020, og ønsket et svar på hvorfor de gikk vekk fra avlivingsstrategien i perioden fra 7. juli til 1. oktober 2020. Bl.a. Venstre pekte på at dersom inngrepet skal anses som en nedleggelse av yrket, vil det i den forbindelse ha skjedd et brudd på grunnloven.

Politiets rolle 
På statsministerens pressekonferanse 4. november 2020 meddelte statsministeren at "For at understøtte den aflivningsindsats, som fødevaremyndighederne allerede er i gang med at iværksætte, så, og allerede er i gang med, så iværksættes der nu en nødplan for aflivning, som håndteres i regi af Den nationale operative stab under politiets kommando".
I løpet av prosessen etter pressekonferansen, ble minkoppdrettere utenfor smittesonene oppringt av ansatte i Rikspolitiet, som hadde blitt instruert (via handlingsplanen) til å fortelle minkoppdrettere som ikke ønsket å delta i fellingen, at
"Det er jeg ked af at høre, men beslutningen er truffet. Manglende medvirken vil derfor betyde, at du ikke får mulighed for at opnå bonussen, og du kan forvente, at myndighederne så kommer og foretager tømning af besætningen alligevel. Jeg vil derfor høre, om dette får dig til at ændre beslutningen?" Etter offentliggjøringen av Miljø- og Fødevareministeriets redegjørelse 18. november 2020 om kjennskapen til den manglende lovhjemmelen, ble Rigspolitiet og Rigspolitiets sjef spesielt kritisert for at dette ble gjennomført. Rigspolitiet opplyste i et svar til Justisdepartementet at "Rigspolitiet var på tidspunktet for udfærdigelsen af actioncardet bekendt med, at hjemmelen til at kræve aflivning af dyr uden for smittezonerne endnu ikke forelå. Det var dog Rigspolitiets helt klare forståelse, at den fornødne hjemmel ville foreligge inden for kort tid."

Nedgravingen av avlivede mink 
Ca. 3 millioner avlivede mink ble begravet i massegraver. Eksperter har påpekt at dette kan forurense grunnvannet. Som følge av dette krevde et flertall i Folketinget at minken ble gravd opp igjen og sendt til en forsvarlig destruksjon.

Undersøkelser

Minkkommisjonen 

Det danske folketingets forretningsordensutvalg vedtok 11. november 2020 at det skulle foretas en upartisk etterforskning av minksaken. Et politisk flertall besluttet 10. desember 2020 å få etablert en ny undersøkelsesform kalt en granskingskommisjon samt å få minksaken undersøkt ved hjelp av en slik. Den 23. april 2021 nedsatte Folketinget Granskningskommissionen om sagen om aflivning af mink, eller Minkkommisjonen, med medlemmer bestående av landsdommer Michael Kistrup (formann), professor Helle Krunke og advokat Ole Spiermann.
 
"Granskningskommissionen har til opgave at undersøge og redegøre for det samlede begivenhedsforløb og for alle relevante myndigheders og ministres handlinger og involvering i beslutningen og udførelsen af beslutningen om, at alle mink i Danmark som led i indsatsen til bekæmpelse af covid-19 straks skulle aflives.". Granskingskommisjonen skulle imidlertid ikke foreta en juridisk vurdering av statsrådenes ansvar.

Kommisjonen avga sin rapport 30. juni 2022, hvor det ble uttalt at beslutningen om å avlive all dansk mink ikke hadde rettslig grunnlag, og at statsminister Mette Frederiksen og den danske regjering, især tidligere fødevareminister Mogens Jensen, hadde «grovt villedet» minkoppdretterne og publikum, men det viste seg også at Frederiksen ikke var klar over mangelen på rettslig grunnlag da hun offentlig meddelte om avlivingen.

Etterforskningen av politiets handlingskort i minksaken 
Folketinget iverksatte våren 2021 en undersøkelse om politiets tiltakskort i minksaken. Beretningen om undersøkelsen ble offentliggjort den 8. oktober 2021. Undersøkelsen konkluderte med at det i forbindelse med tiltakskortet forelå forsømmelse samt at en nærmere vurdering herav ikke kunne foretas innenfor de for undersøkelsen fastsatte rammer.

I undersøkelsens redegjørelse for det faktiske hendelsesforløp ble det kommentert på spørsmålet om hvorvidt det var sannferdig når Miljø- og Fødevareministeriet i sin redegjørelse av 18. november 2020 hadde skrevet at «Det har ikke i det foreliggende materiale kunnet konstateres at spørsmålet om hjemmel til å utvide innsatsen sålangt med avlivning av mink til hele landet, er blitt omtalt i saker til bruk for drøftelser i de relevante regjeringsutvalg i perioden etter den 1. oktober 2020 og frem til den 3. november 2020.» Det pekes i undersøkelsen i den forbindelse på at det i coveret (hovednotatet) til regjeringens møte i samordningsutvalget den 3. november 2020 står om nødplanen for avlivning at «Nødplanen vurderes å ville forutsette fravikelse fra en rekke gjeldende regler og retningslinjer på miljø- og dyreområdet.»

På bakgrunn av undersøkelsen utvidet Folketinget den 19. november 2021 Minkkommisjonens kommissorium.

Undersøkelsen om nedgravingen av avlivede mink 
Folketinget iverksatte våren 2021 en undersøkelse om nedgravingen av avlivede mink. Beretningen om undersøkelsen ble offentliggjort den 8. oktober 2021. I undersøkelsen konkluderes det med hensyn til feil og forsømmelser «at det ikke vil være mulig på det foreliggende grunnlag å henføre de begåtte feil til enkelte personer, eller at den enkelte persons eventuelle feil vil ha karakter av en tjenesteforseelse.»

Referanser 

Dansk politikk
Covid-19-pandemien